open-index/open-wikipedia-markdown huggingface dataset:
Didvyžių socialinės globos namai

**Didvyžių socialinės globos namai** – socialinės globos įstaiga Didvyžiuose (dabar Augalų kaime), Beržų g. 2 (Vilkaviškio rajono savivaldybė), buvusiame Didvyžių dvare. Įmonės kodas – 190792165. Įstaigos paskirtis – užtikrinti ilgalaikę (trumpalaikę) socialinę globą suaugusiems žmonėms su negalia, dėl kurios jie negali gyventi savarankiškai, naudotis kitomis bendruomenės paslaugomis, kuriems būtina nuolatinė specialistų priežiūra. Globos namuose apgyvendinami žmonės, kuriems dėl proto negalios ar psichinių sutrikimų nustatytas 0–40 procentų darbingumo lygis arba didelių ar vidutinių specialiųjų poreikių lygis. Globos namų gyventojai tampa savarankiški ir kuo mažiau priklausomi nuo personalo, sugeba planuoti savo veiklą ir kai kuriais atvejais grįžti į visuomenę. Globos namuose veikia siuvykla, skalbykla, biblioteka, koplytėlė, užimtumų kambariai, virtuvėlės, sporto ir kineziterapijos salės.

## Istorija

Didvyžių invalidų namai (tuo laiku vadinami prieglauda) įkurti 1928 m. buvusio dvarininko Geištaro rūmuose (Didvyžių dvare). Tai buvo senelių ir vienišų žmonių prieglauda. Antrame pastato aukšte buvo įsikūrę 25 seneliai, pirmame veikė pradinė mokykla. Po II pasaulinio karo čia buvo apgyvendinti žmonės, turintys psichinę ar proto negalią. Namuose gyvenančių žmonių buitis buvo labai skurdi, aplinkiniai namus vadino „ubagynu“. XX a. pabaigoje invalidų namai tapo pensionatu, XXI a. pradžioje – socialinės globos namais.

## Gyventojai

1959 ir 1970 m. gyventojų surašymuose šių invalidų namų gyventojai buvo apskaityti atskirai nuo kitų gyvenviečių.

## Šaltiniai

## Nuorodos
*
Velso futbolas 2022–2023 m.

**[[Velsas|Velso]] futbolo varžybos [[2022]]–[[2023]] m.**
*  prasidėjo 2022 m. rugpjūčio 12 d., baigėsi 2023 m. gegužės 22 d.; 
* s turnyras prasidėjo 2022 m. vasarą, o finalo rungtynės įvyko 2022 m. balandžio 30 d.

## [[Cymru Premier]] 2022–2023 m.
* **[[Cymru Premier]]** – Velso aukščiausioji futbolo lyga. Dalyvavo 12 komandų. 

### I etapas
* Sužaidus XXII (22) turus, lyga buvo skeliama pusiau.
* Ekipos kovas tęsė dviejose grupėse. Stipriųjų grupėje ir silpnųjų.

* Pontypridd Town pervadintas ir tapo Pontypridd United

### Galutinė komandų rikiuotė
; Stipriųjų grupė

; Silpnųjų grupė

🛡️ PASTABA.
* Airbus UK FC turėjo šešių taškų nuobaudą, dėl to kad ekipoje rungtyniavo neregistruoti žaidėjai.

## 2022–2023 m. [[Cymru North]] lyga
* **[[Cymru North]]** – antros pakopos pirmenybės, kuriose dalyvauja Šiaurės Velso komandos.
* Ši lyga radosi 2019 m., po antros pakopos pirmenybių restruktūrizacijos.
### Galutinė lentelė

## [[Cymru South]] 2022–2023 m.
* **[[Cymru South]]** – antros pakopos pirmenybės, kuriose dalyvauja Pietų Velso komandos.
* Ši lyga radosi 2019 m., po antros pakopos pirmenybių restruktūrizacijos.
### Galutinė lentelė

## 2022–2023 m. [[Velso futbolo taurė]]
* **[[Velso futbolo taurė]]** – kasmetinis futbolo taurės turnyras, vykstantis nuo 1877 m. Velse.
* 2023 m. balandžio 30 d. įvyko finalo rungtynės. Jose susitikio The New Saints ir Bala Town.
### Finalo rungtynės
----

* **[[The New Saints FC|The New Saints]] finale sutriuškino varžovus rezultatu 6:0 ir iškovojo šalies futbolo taurę.**
----

## Išnašos

## Nuorodos
* Oficialus lygos puslapis
* RSSSF duomenų bazė
: RSSSF: Velso čempionatai
: RSSSF: Velso futbolo taurės turnyrai
Farerų futbolas 2023 m.

**[[Farerai|Farerų]] futbolo varžybos [[2023]] m.**
*  prasidėjo 2023 m. kovo 4 d., baigėsi 2023 m. spalio 29 d.;
* s turnyras prasidėjo 2023 m. pavasarį, finalas įvyko 2023 m. lapkričio 4 d.

## 2023 m. Supertaurė
----

* **[[Klaksvíkar Ítróttarfelag|KÍ Klaksvík]] nugalėjo varžovus po 11 m baudinių serijos ir iškovojo trofėjų.**

## 2023 m. Betri deildin menn
* **Farerų salų Premjer lyga** – aukščiausioji futbolo lyga.
* **Betri deildin menn** vadintos dėl rėmimo sutarčių. (Nuo 2018 m. sezono.)
* Dalyvavo 10 komandų.

Komandų pokyčiai:

### Galutinė lentelė
* Čempionais tapo Klaksvikar ÍF.

## 2023 m. 1. deild
* **1. Deild** – antros pakopos pirmenybės.
* Dalyvavo 10 komandų.

## 2023 m. Moterų futbolo elito divizionas
* **Betri Deildin** – aukščiausioji moterų futbolo lyga.
* Dalyvės: 07 Vestur, B36 Tórshavn, EB/Streymur/Skála, Havnar Bóltfelag, Víkingur Gøta, KÍ Klaksvík, NSÍ Runavík ir TB/FCS/Royn.
* Čempionėmis tapo KÍ Klaksvík.

## Farerų moterų futbolo taurė
* Finalo rungtynėse susitiko NSÍ Runavík ir KÍ Klaksvík.
### Finalo rungtynės
----

* Po pagrindinio laiko rezultatas buvo lygus 1-1, o pratęsimo metu  NSÍ Runavík palaužė varžoves (KÍ Klaksvík) ir iškovojo trofėjų.
----

## 2023 m. [[Farerų futbolo taurė]] (Løgmanssteypið)
* **[[Farerų futbolo sistema|Farerų futbolo]] taurė** – pagrindinis Farerų taurės turnyras. Vykstantis nuo 1955 metų.
* **s** turnyras () prasidėjo 2023 m. pavasarį.
### Finalo rungtynės
Į finalą pateko B68 Toftir ir HB Tórshavn.
----

----

* Pagrindinis rungtynių laikas baigėsi esant lygiam rezultatui 0-0. Rungtynės buvo pratęstos, tačiau rezultatas nepakito. 
* **[[HB Tórshavn]] nugalėjo varžovus rezultatu po 11 m. baudinių serijos ir iškovojo taurę.**
----

## Išnašos

## Nuorodos
* RSSSF duomenų bazė (2023 m. sezonas)
Agence France-Presse

**Agence France-Presse** (**AFP**) – Prancūzijos tarptautinė naujienų agentūra, įsikūrusi Paryžiuje. Tai viena didžiausių ir seniausia naujienų agentūra pasaulyje. „Agence France-Presse“ pirmtakė – 1835 m. prancūzų verslininko Šarlio Lui Havaso įkurta „Agence Havas“. Ji tapo pirmąja pasaulyje naujienų tarnyba.

„Agence France-Presse“ turi 201 skyrių 151 šalyje. Pagrindinės regioninės būstinės įsikūrusios Nikosijoje, Montevidėjuje, Honkonge ir Vašingtone.

AFP teikia politikos, ekonomikos, visuomenės aktualijų, sporto pranešimus prancūzų, anglų, arabų, portugalų, ispanų bei vokiečių kalbomis ir fotoinformaciją: istorijas, vaizdo įrašus, nuotraukas ir grafiką. AFP turi 2400 darbuotojų, iš kurių 1700 – žurnalistai.

Du trečdalius AFP apyvartos sudaro jos pačios komercinė veikla, o likusią dalį skiria Prancūzijos vyriausybė (113,3 mln. eurų, 2022 m.).

## Šaltiniai

## Nuorodos
*
Kokia mirtis!

**Kokia mirtis!** () – 1964 m. JAV filmas, juodoji komedija. Režisierius – J. Lee Thompson. Pagrindinius vaidmenis atliko Shirley MacLaine, Paul Newman, Robert Mitchum, Dean Martin, Gene Kelly, Bob Cummings ir Dick Van Dyke.

## Siužetas
Po bandymo paaukoti 200 milijonų dolerių Vidaus mokesčių tarnybai Luiza (*Louisa*) atsiduria psichiatro Stefansono (*Stephanson*) globoje. Ji pasakoja neįtikėtiną istoriją apie savo piniginę auką. Pasakojime figūruoja du jos vargetos sutuoktiniai, kurie sukaupia didelius turtus, bet juos ištinka ankstyva ir keista mirtis. Kad nutrauktų prakeiksmą, Luiza išteka už milijonieriaus, vėliau – už klouno, tačiau vis tiek santuokos baigiasi turtais ir keistomis vyrų mirtimis.

## Aktoriai

* Shirley MacLaine – Louisa May Foster
* Paul Newman – Larry Flint
* Robert Mitchum – Rod Anderson Jr.
* Dean Martin – Leonard Crawley
* Gene Kelly – Pinky Benson
* Bob Cummings – Dr. Victor Stephanson
* Dick Van Dyke – Edgar Hopper
* Reginald Gardiner – išprotėjęs dailininkas, viską išdažantis rožine spalva
* Margaret Dumont – ponia Foster, valdinga Louisos motina
* Lou Nova – Trentino, savininkas kavinės, kurioje Louisa sutinka Pinky'į Bensoną
* Fifi D'Orsay – baronienė, girianti Larry’io Flinto paveikslus
* Maurice Marsac – René, Larry’io Flinto kolega paryžietis dailininkas ir draugas
* Wally Vernon – Holivudo agentas, besilankąs Pinky’io baseine
* Jane Wald – Polly, Larry’io Flinto kolegė paryžietė meninkė ir draugė, iš šautuvo šaudanti dažais
* Lenny Kent – Holivudo teisininkas, Louisai aiškinantis Pinky’io Bensono testamentą

## Kritikų atsiliepimai
John Simon iš „The New Leader“ rašė: „Švelniausia, ką galima pasakyti apie šį filmą, yra tai, kad jis šlykštus“. Remdamasi 11 recenzijų, įvertinimų apibendrinimo svetainė „Rotten Tomatoes“ filmui suteikė 18 % reitingą (žiūrovai (daugiau kaip 500 balsų) įvertino geriau – davė 68 %).

## Nominacijos ir apdovanojimai
Filmas buvo nominuotas šiems apdovanojimams: dviem „Oskarams“ už geriausią meninę režisūrą (Jack Martin Smith, Ted Haworth, Walter M. Scott, Stuart A. Reiss) ir geriausią kostiumų dizainą (Edith Head ir Moss Mabry), BAFTA apdovanojimams – Shirley MacLaine kaip geriausia užsienio aktorė, „Laurel“ apdovanojimui – kaip geriausia komedija ir Paul Newman nominuotas kaip geriausias komedijos aktorius, „Eddie“ apdovanojimui – Marjorie Fowler kaip geriausia montuotoja. Gene Kelly laimėjo Lokarno kino festivalio apdovanojimą kaip geriausias aktorius.

## Nuorodos
* Filmas „Kokia mirtis!“ (YouTube svetainė, anglų k.)

## Išnašos
Centro partija (Nauru)

**Centro partija** (, **CP**) – Nauru politinė partija.

## Įkūrimas
Partiją įkūrė buvęs Nauru prezidentas Kinza Clodumar, o parlamente ji rėmė René Harris.

## Politinis vaidmuo
Centro partijos vaidmuo Nauru parlamente ir politiniame Nauru gyvenime nėra labai reikšmingas. Nuo 1997 m. iki 2003 m. partijos atstovu buvo išrinktas parlamento narys Kinza Clodumar. Per 2004 m. spalio 23 d. visuotinius rinkimus Clodumar nesėkmingai bandė grįžti į parlamentą ir nuo to laiko į parlamentą nebuvo išrinktas nė vienas narys.

## Išnašos
Akademinis teatras

**Akademinis teatras** – sovietmečio garbės, prestižinis pavadinimo titulas, teiktas seniems/stambiems teatrams.

Reiškė, kad teatras ne tiek eksperimentinis ar improvizacinis, kiek tradicinis, klasikinis ir autoritetingas.

Galėjo reikšti savitas teatro tradicijas, jų pagrindu išugdytus reikšmingus aktorius, sukurtus pripažintus spektaklius.

Įsteigtas 1919 m.

## Lietuvoje
* 1955–1990 m. LTSR valstybinis akademinis dramos teatras (LVADT)
** 1990–1998 m. Lietuvos valstybinis akademinis dramos teatras (LVADT)
* 1990–2004 m. Kauno valstybinis akademinis dramos teatras (KVADT)

## Šaltiniai
Nauru demokratų partija

**Nauru demokratų partija** (, **DPN**) – Nauru politinė partija.

## Įkūrimas
DPN įkūrė buvęs prezidentas Kennan Adeang po 1987 m. sausio mėn. rinkimų, kai jį antrą kartą per du mėnesius nušalino Hammer DeRoburt. K. Adeang teigė, kad jį remė aštuoni iš aštuoniolikos parlamento narių. Ši partija pakeitė neoficialią „Nauru partiją“, kuriai vadovavo Bernard Dowiyogo ir kuri egzistavo nuo XX a. septintojo dešimtmečio. Tada Dowiyogo parėmė DPN parlamente.

## Tikslai ir įtaka
Svarbiausias DPN tikslas buvo užkirsti kelią H. DeRoburt valdžios plėtrai ir skatinti parlamento vaidmenį šalyje. 1989 m. per pasitikėjimo votumą DeRoburt buvo nušalintas politiko Kenas Aroi, kurį rėmė Adeang ir jo šalininkai, bet tik keturis mėnesius. Bernard Dowiyogo yra paskutinis DPN narys, buvęs Nauru prezidentu (2003 m.). Vėliau DPN vis labiau prarado įtaką, nes nuo 2003 m., kai mirė Dowiyogo, ji negavo nė vienos vietos parlamente.

2003 m. Kennan Adeang sūnus David Adeang įkūrė partiją „Pirmiausia Nauru“.

## Išnašos
Jūratė Mankė

**Jūratė Česynaitė-Mankė** (g. 1993 m. spalio 7 d.) – Lietuvos šaulė, kuri specializuojasi šaudyme pneumatiniais šautuvais. Lietuvos nacionalinė rekordininkė ir daugkartinė čempionė.

## Biografija
2018 m. sportininkė pagerino Lietuvos rekordus orinio šautuvo ir šaudymo iš trijų padėčių rungtyse.

2022 m. pasaulio sportinio šaudymo čempionate kartu su Karoliu Giruliu užėmė 24-ą vietą mišrių komandų rungtyje. 2023 m. Europos 10 m šaudymo čempionate lietuvė mišrių komandų rungtyje liko 12-oje pozicijoje.

## Rezultatai

## Šaltiniai

## Nuorodos
* ISSF svetainėje
Dovanojimas

**Dovanojimas** – laisva valia vykdomas, neatlygintinas sandoris, kurio metu dovanotojas perleidžia savo turimą turtą apdovanotajam.

Dovanojimo sandoris gali įvykti be raštiško patvirtinimo, žodiniu abiejų šalių susitarimu arba gali būti tvirtinamas notarų biure. Pastarasis atvejis dažnesnis, kai dovana tampa piniginės lėšos arba nekilnojamasis turtas.

Lietuvos įstatymai bei Lietuvos Respublikos civilinis kodeksas nedraudžia savo turimą turtą ar pinigines lėšas dovanoti bet kam. Apdovanotasis nebūtinai turi būti artimas giminaitis ar šeimos narys. Juo gali tapti ir visiškai svetimas asmuo.

Keblesniu gali tapti žemės ūkio paskirties žemės sklypo dovanojimas, kuomet į dovanojamo žemės sklypo pirkimą pirmumo teisę pagal įstatymus turi kiti fiziniai bei juridiniai asmenys. Gavus tokį sklypą dovanų gali tekti įrodinėti, kad jis gautas neatlygintinai ir kad dovanojimo sandoris nėra apsimestinis.

## Šaltiniai
Modestas Bukauskas

**Modestas Bukauskas** (g. 1994 m. vasario 10 d.) – Lietuvos ir Jungtinės Karalystės mišrių kovos menų kovotojas ir kikboksininkas, kovojantis UFC organizacijoje. Jis yra buvęs Cage Warriors pusiau sunkaus svorio kategorijos čempionas.

Ūgis 1,91 m, svoris 93 kg. Savo karjeroje iš dvidešimt penkių profesionalių dvikovų laimėjo devyniolika (vienuolika jų nokautu).

## Karjera
Prieš patekdamas į UFC, jis kovojo Jungtinės Karalystės mišrių kovos menų organizacijoje Cage Warriors ir iš dvylikos dvikovų laimėjo dešimt. 2019 m. birželio 29 d. jis tapo pusiau sunkaus svorio kategorijos čempionu, ketvirtame raunde teisėjui sustabdžius dvikovą prieš norvegą Marthin Hamlet. Lapkričio 22 d. jis apgynė čempiono titulą, pirmame raunde nokautuodamas priešininką Riccardo Nosiglia alkūnių smūgiais.

2020 m. sausį M. Bukauskas pasirašė sutartį su UFC. Liepos 16 d. jis debiutavo UFC, dvikovoje prieš graiką Andreas Michailidis. Pasibaigus pirmajam raundui, priešininkas atsisakė tęsti dvikovą, dėl raundo pabaigoje M. Bukausko pataikytų smūgių iš alkūnės. M. Bukausko pergalė buvo išrinkta UFC „Perfomance of the Night“. Sekančioje dvikovoje 2020 m. spalio 18 d., jis pirmajame raunde pralaimėjo nokautu kovotojui Jimmy Crute. Jis taip pat pralaimėjo teisėjų nuosprendžiu 2021 m. kovo 27 d. prieš Michał Oleksiejczukd. 2021 m. rugsėjo 4 d. dvikovoje prieš Khalil Rountree Jr. priešininkas spyrė jam į koją, sužalodamas M. Bukausko kelį. Jis atsisakė tęsti dvikovą. Pralaimėjus tris dvikovas iš eilės, jo UFC sutartis buvo nutraukta.

2022 m. lapkričio 4 d. jis sugrįžo į Cage Warriors organizaciją ir laimėjo teisėjų nuosprendžiu prieš Lee Chadwick. 2022 m. gruodžio 31 d. M. Bukauskas sėkmingai pataikydamas dešinės rankos smūgį, ketvirtame raunde nokautavo amerikietį Chuck Campbell ir antrą kartą tapo Cage Warriors pusiau sunkaus svorio kategorijos čempionas.

Jis sugrįžo į UFC ir teisėjų nuosprendžiu 2023 m. vasario 12 d. įveikė Tyson Pedro, o 2023 m. birželio 17 d. – Zac Pauga.

2023 m. lapkričio 4 d. jis kovojo prieš brazilą Vitor Petrino. Antrajame raunde priešininkas pasitiko M. Bukausko smūgius šoniniu smūgiu ir jį nokautavo.

2024 m. liepos 27 d. laimėjo dvikovą prieš Marcin Prachnio trečiajame raunde užsmaugus priešininką.

## Mišrių kovos menų rekordas

## Nuorodos

* M. Bukausko mišrių kovos menų profilis

## Išnašos
Rada

**Rada** vadinami kai kurių slavų šalių parlamentai, asamblėjos, tarybos. Dažnai šia prasme nurodoma Ukrainos Aukščiausioji Rada – šalies parlamentas, tačiau galimos ir kitos reikšmės:
* Baltarusijos Centrinė Rada (1943–1944);
* Čekijos Liaudies Rada (1969–1992);
* Kubanės Rada (1917–1920);
* Kazokų Rada ir kt.
Giriškės

**Giriškės** – buvęs kaimas Vilniaus rajono savivaldybėje, 2 km nuo Bezdonių.

## Gyventojai

## Šaltiniai
Kulbiciškės

**Kulbiciškės** – buvęs viensėdis Vilniaus rajono savivaldybėje, 1 km į šiaurės vakarus nuo Airėnų II, tarp dviejų Nerin besileidžiančių griovų. Dabar – Airėnų II dalis.

## Gyventojai

## Šaltiniai
Kiaulamedžiai

**Kiaulamedžiai** – buvęs viensėdis Vilniaus rajono savivaldybėje, 4 km nuo Eitminiškių.

## Gyventojai

## Šaltiniai
Paakmenė (Vilnius)

**Paakmenė** – buvęs kaimas Vilniaus rajono savivaldybėje, 3 km nuo Akmenos.

## Gyventojai

## Šaltiniai
AS Marca FC

**„Marca Futebol Clube“**, o trumpiau **„Marca“** – Rytų Timoro futbolo klubas iš Dilio.

Namų rungtynes žaidžia Dilio miesto savivaldybės stadione.

## Istorija
2019 m. įkurtas klubas debiutavo 3. divizione. B grupėje buvo pirmi ir pateko į aukštesnę pakopą.

2023 m. sezone Segunda Divisao A grupėje užėmė antrą vietą.

## Pasiekimai

## Sezonai

|}Šaltiniai:

## Apranga
; Sportinės aprangos pokyčiai.
* Namuose žaidžia melsva (žydra) balta apranga. 
* išvykose dėvėjo balta arba raudona juoda apranga.

## Išnašos

## Nuorodos
* Globalsportsarchive
Liudvikinė

**Liudvikinė** – buvęs viensėdis Zarasų rajono savivaldybėje, 7 km nuo Zatokų.

## Gyventojai

## Šaltiniai
We're All Alone in This Together

**We're All Alone in This Together** – antrasis britų reperio Dave studijinis albumas, išleistas 2021 m. liepos 23 d. Albume dainas kartu atlieka tokie atlikėjai, kaip Stormzy, James Blake ir kiti, o jam pristatyti išleisti du singlai: „Clash“ ir „Verdansk“.

Albumas susilaukė kritikų pripažinimo ir buvo komerciškai sėkmingas. Jungtinėje Karalystėje per pirmąją savaitę parduota 74 tūkstančiai kopijų ir jis debiutavo pirmojoje albumų reitingo vietoje, tapdamas antruoju atlikėjo įrašu, pasiekusiu šią viršūnę. Lietuvoje albumas pasiekė 51–ąją reitingo vietą.

2022 m. vykusiuose „Brit Awards“ apdovanojimuose albumas nominuotas metų albumo kategorijoje, o daina „Clash“ – metų dainos.

## Dainų sąrašas

## Kūrybinė grupė

* Dave – vokalas, prodiusavimas (1, 4, 5, 10-12)
* James Blake prodiusavimas (4, 5, 9, 11)
* Dominic Maker – prodiusavimas
* P2J – prodiusavimas (6, 7, 10)
* Kyle Evans – prodiusavimas, instrumentai
* Jonny Leslie – garso inžinerija
* Leandro „Dro“ Hidalgo – garso suvedimas (visos dainos)
* Daniel Kaluuya – papildomi vokalai
* Tobie Tripp – styginiai instrumentai ir jų aranžuotės (1, 5)
* ShaSimone – papildomi vokalai (9)
* Nathan Tettey – papildomi vokalai
* The Music Confectionary – papildomi vokalai
* Molly Cowan – papildomi vokalai (1)
* Evelyn Maillard – pianinas (1)
* Olivia Williams – choro aranžuotės
* Joe Reeves – prodiusavimas, gitara (6, 7, 10)
* Emmanuel Asamoah – saksofonas (6)
* Jae5 – prodiusavimas, sintezatorius (6)
* Joshua "McKnasty" McKenzie – būgnai (1)
* Teniola Abosede – choro aranžuotės
* Aleysha Gordon – choro aranžuotės
* Nana Rogues – prodiusavimas, fleita (2)
* Joel Peters – garso inžinerija (2)
* Luke Pickening – garso inžinerija (12)
* Leandro „Dro“ Hidalgo – garso dizainas (visos dainos)

## Išnašos
All Over the Place

**All Over the Place** – antrasis anglų interneto asmenybės, boksininko bei atlikėjo KSI studijinis albumas, išleistas 2021 m. liepos 16 d. Albume dainas kartu atlieka tokie atlikėjai, kaip Future, 21 Savage, Yungblud ir kiti, o jam pristatyti išleisti penki singlai: „Really Love“, „Don't Play“, „Patience“, „Holiday“ ir „Swerve“.

Nepaisant vidutiniškų kritikų įvertinimų, albumas buvo komerciškai sėkmingas. Jungtinėje Karalystėje per pirmąją savaitę parduota virš 34 tūkstančių kopijų ir jis debiutavo pirmojoje albumų reitingo vietoje, tapdamas pirmuoju atlikėjo įrašu, pasiekusiu šią viršūnę. JAV albumas pasiekė 94–ąją reitingo vietą, o Lietuvoje – septintąją. 2022 m. sausio mėnesio duomenimis, Jungtinėje Karalystėje parduota per 100 tūkstančių kopijų ir albumas tapęs auksiniu.

## Track listing

## Išnašos
Jurgis Kašyra

**Jurgis Kašyra**, MIC arba ***Ježis Kašyra*** (, , 1904 m. balandžio 4 d. – 1943 m. vasario 18 d.) – baltarusių-lenkų katalikų kunigas, vienuolis marijonas, kankinys, Romos katalikų bažnyčios palaimintasis.

## Gyvenimo aprašymas
Gimė stačiatikių šeimoje, tačiau jo motina 1907 m. atsivertė į katalikybę. 1922 m. įstojo į Drujos Tėvų marijonų seminariją. Vienuolinius įžadus davė 1926 m. rugpjūčio 2 d., o po filosofijos studijų Romos *Angelicum* ir teologijos studijų Vilniaus kunigų seminarijoje 1935 m. birželio 20 d. buvo įšventintas į kunigus. Dirbo marijonų parapijose Lietuvoje ir Lenkijoje, jaunimo ir seminaristų auklėtoju, vienuolyno viršininku.

1942 m. išvyko kartu su kunigu Antonijumi Laščevičiumi į Rosicą, kur apaštalavo tarp vietos gyventojų. 1943 m. vasario 17 d. naciai sudegino Rosicos arklidėje kunigu Leščievičiį kartu su grupe tikinčiųjų. Kitą dieną šalia kelio esančiame name naciai uždarė antrą grupę žmonių, namas buvo apipiltas benzinu ir padegtas. Su šia žmonių grupe buvo ir kunigas Jurgis Kašyra. Iš viso Rosicoje buvo sudeginti 1528 žmonės, prieš tai jie tris dienas buvo laikomi bažnyčioje be maisto ir vandens.

## Beatifikacija
1999 m. birželio 13 d. popiežius Jonas Paulius II kartu su kitais 107 Antrojo pasaulinio karo kankiniais paskelbė jį palaimintuoju. Rosicos parapijinė bažnyčia buvo įkurta kaip palaimintųjų kankinių Jurgio Kašyros ir Antonijaus Laščevičiaus šventovė.

## Išnašos

## Bibliografija

* 

* 
* Beato Giorgio (Jerzy) Kaszyra (wł.)
* Martyrs killed in odium fidei by the nazis during the second world war (ang.)

## Nuorodos
* Lietuvos vaikų šventumo garsas (sventumogarsas.lt) / Pal. Jurgis Kašyra MIC
Visagino geležinkelio stotelė

**Visagino geležinkelio stotelė** – geležinkelio stotis šiaurės rytų Lietuvoje, į šiaurės vakarus nuo Visagino miesto, Pasmalvių kaime. Per stotį eina Vilniaus–Daugpilio geležinkelis. Kursuoja vietinės reikšmės traukiniai Vilnius–Ignalina–Turmantas.

## Istorija

Įkurta 1876 m. ***Juodbrastos*** vardu (). I pasaulinio karo metais vokiečiai nuo Pasmalvių nutiesė geležinkelį link Eglainės stoties pro Zarasus, kuris buvo išardytas 1924 m. Ruožas vadinosi Juodbrasta–Eglainė.

Po 1939 m. Lietuvos vyriausybė buvo numačiusi pastatyti Pasmalvėse modernią stotį. Buvo pradėtas tiesti plentas iš Zarasų į Pasmalves, per balas buvo sukasti pylimai, iškastos tarpukalnės, atlikti paruošiamieji darbai tiltams statyti, tačiau II pasaulinis karas darbus sutrukdė.

Po II pasaulinio karo vietovei ir stotelei suteiktas ***Pasmalvių*** pavadinimas, XX a. pabaigoje stotelė pervadinta ***Sniečkaus***, nuo 1992 m. – ***Visagino*** vardu. 2003 m. stotelė buvo uždaryta, bet vėliau eismas atnaujintas. Iki 2015 m. kursavo Vilniaus–Sankt Peterburgo traukiniai, sujungę Visaginą taip pat ir su Pskovu bei Latvijos miestais – Daugpiliu ir Rezekne.

## Šaltiniai
Paliaudėnai

**Paliaudėnai** – buvęs viensėdis Visagino savivaldybėje, 3 km į vakarus nuo Liaudėnų. Dabar viensėdžio vietoje yra Visagino miestas.

## Gyventojai

## Šaltiniai
Tamašauka

**Tamašauka** – buvęs viensėdis Zarasų rajono savivaldybėje, 3 km į pietus nuo Antalieptės.

Buvęs palivarkas.

## Gyventojai

## Šaltiniai
Kretingalės geležinkelio stotis

**Kretingalės geležinkelio stotis** – geležinkelio stotis šiaurės vakarų Lietuvoje, Kretingalės miestelio vakariniame pakraštyje. Per stotį eina Šiaulių–Klaipėdos geležinkelis. Išlikęs mūrinis dviejų aukštų geležinkeliečių namas. Kartu su trumpu dvikeliu ruožu iki Šlikių stoties naudojama traukiniams prasilenkti vienkelėje linijoje.

## Istorija

1892 m. nutiestas Klaipėdos–Bajorų geležinkelis, tuo metu įkurta ir Kretingalės geležinkelio stotis. Pastatytas vieno aukšto stačiakampio plano keleivių namas, prie kurio prisišliejęs prekių sandėlis.

Ilgą laiką buvo keleivinė stotis, XXI a. pradžioje stodavo keleiviniai traukiniai Radviliškis–Klaipėda ir Vilnius–Klaipėda, tačiau vėliau keleiviniai traukiniai nebestodavo. Jų sustojimai atnaujinti 2025 m. gruodį, kai pradėjo stoti traukiniai Kretinga–Klaipėda–Šilutė.

## Šaltiniai
Bičionių geležinkelio stotelė

**Bičionių geležinkelio stotelė** – buvusi stotis Bičionyse (Anykščių rajonas), prie Aukštaitijos siaurojo geležinkelio. Išlikęs stoties pastatas (unikalus objekto kodas ).

## Istorija

1897–1899 m. pro Bičionis buvo nutiestas Panevėžio–Pastovių geležinkelis. XX a. pradžioje šiauriniame kaimo pakraštyje pastatyta Bičionių stotis, kurios pastatas išlikęs iki šiol.

2009 m. stoties pastatas įtrauktas į Kultūros vertybių registrą.

## Šaltiniai
Ynyshir Albions FC

**Inišyro „Ynyshir Albions“** – Velso futbolo klubas iš Iniširo.

## Istorija
Komandos ištakos siekia 1992 m. Ilgą laiką rungtyniavo žemesniuose divizionuose. Pateko į South Wales Alliance Premier Division, o nuo 2019–2020 m. sezono rungtyniavo Welsh Football League. 2020–2021 m. po įvykdytos Velso futbolo lygų restruktūrizacijos rungtyniavo Ardal League. 2021–2022 m. sezone Ardal lygoje buvo antri, bei pateko į Cymru South.

; Cymru South
2022–2023 m. sezone debiutavo Cymru South (Pietų Velso), tačiau liko šešioliktoje vietoje ir iškrito į žemesnį divizioną.

## Sezonai

|}Šaltiniai:

## Apranga
; Sportinės aprangos pokyčiai.
* Namuose žaidžia raudona juoda apranga. 

## Išnašos

## Nuorodos
* [ Oficiali klubo svetainė]
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Trakų geležinkelio stotis

**Trakų geležinkelio stotis** – geležinkelio stotis rytų Lietuvoje, Trakų miesto pietrytiniame pakraštyje. Vyksta keleiviniai traukiniai Vilnius–Trakai. Tai galinė geležinkelio ruožo stotis – traukiniai, atvykę nuo Lentvario ir Vilniaus krypties, toliau vakarų kryptimi nebevažiuoja. Stoties rūmų pastatas vienaaukštis. Į pietryčius nuo stoties yra Trakų miesto stačiatikių kapinės.

## Istorija

XX a. tarpukariu Lenkija buvo pradėjusi darbus prijungiant Trakus prie geležinkelio tinklo. 1939 m. Vilniaus kraštą prijungus prie Lietuvos, numatyta 3,5 km ruožą pabaigti kaip svarbų turizmo reikmėms. 1940 m. pabaigoje jau sovietinė valdžia nutiesė 4,5 km ruožą nuo Senųjų Trakų iki Trakų, kurį tiesė 700 darbininkų. Ruožą planuota atidaryta iki liepos pabaigos. Stotis atidaryta 1940 m. 1941 m. žymima kaip stotis ***Trakų miestas***, turinti atskirą liniją nuo Vilniaus miesto. Karo metais ar po karo ši linija uždaryta.

Netrukus buvo atidaryta nauja atšaka į Trakus. 1957 m. gegužės 2 d. buvo atidarytas naujasis maršrutas Vilnius–Trakai, kuriuo pradėjo važiuoti dyzeliniai traukiniai per Lentvarį ir Senųjų Trakų stotį, esančią ruože Vilnius–Varėna. Naująją Trakų geležinkelio stotį su erdvia laukimo sale ir budėtojo kambariu per 24 dienas pastatė Lietuvos geležinkelio statybos I skyriaus statybininkai, ji buvo aprūpinta visa įranga ir naujausia signalizavimo sistema. Stoties atidarymo iškilmėse dalyvavo partiniai veikėjai – LKP CK sekretoriai Juozas Maniušis ir Borisas Šarkovas, LKP Vilniaus miesto komiteto sekretorius Petras Griškevičius ir vykdomojo komiteto pirmininkas J. Vildžiūnas, LKP Trakų rajono komiteto sekretorius A. Belousovas ir rajono Darbo žmonių deputatų tarybos vykdomojo komiteto pirmininkas V. Sakalauskas, Trakų geležinkelio stoties viršininkas V. Petrauskas ir kiti. Iškilmės sutapo su gegužės 1-osios šventėmis.

1975 m. iki stoties atvestas elektrifikuotas ruožas Lentvaris–Trakai.

## Galerija

Trakai trainstation 2007.jpg | Trakų stotis 2007 m.
ЭР9М-5035, Литва, Вильнюсский уезд, станция Тракай (Trainpix 92014).jpg | RVR traukinys 2014 m.
28.05.19 Trakai EJ575-009 (47961490402).jpg | Traukinys Trakų stotyje 2019 m.
Trakai train station building facade.jpg | Stoties rūmų fasadas nuo geležinkelio pusės 2021 m.
Trakai 2024h.jpg | Stotis 2024 m.


## Šaltiniai
Pagėgių geležinkelio stotis

**Pagėgių geležinkelio stotis** – krovininė geležinkelio stotis vakarų Lietuvoje, Pagėgiuose, Geležinkelio g. 7, miesto pietinėje dalyje. Nedidelis geležinkelio mazgas, čia keliai veda Klaipėdos, Radviliškio, Karaliaučiaus (Rusija) kryptimis, tačiau keleiviniai traukiniai nekursuoja.

Stoties pastatas asimetriškas, su dviem skirtingais flygeliais. Pagrindinė dalis – dviaukštė, su Pagėgių krašto ir Mažosios Lietuvos regiono architektūrinei ornamentikai būdingu ertikiu. Ant rūmų pastato pakabinta atmintinė lenta Felikso Vaitkaus apsilankymui po transatlatinio skrydžio. Išlikęs siaurojo geležinkelio stotelės pastatas Geležinkelio g. 5, stoties prekių sandėliai (Geležinkelio g. 11, 11a, 13), vienas jų su rūsiu. Skvere į rytus nuo stoties rūmų pastatytas paminklas 1919–1920 m. Pagėgių krašto savanoriams (atidengtas 2018 m.), auga istorinis ąžuolas (pasodintas 1924 m. Vilniui vaduoti sąjungos Pagėgių skyriaus iniciatyva, dar vadinamas Vilniaus ąžuolu).

## Istorija

1866–1875 m. pro Pagėgius buvo nutiestas Klaipėdos–Tilžės geležinkelis, 1875 m. atidaryta Pagėgių geležinkelio stotis. XIX a. pabaigoje pastatyti keleivių rūmai, kurių architektūra parinkta pagal tipinį vokišką stoties projektą.

1902 m. nutiestas siaurasis geležinkelis iki Smalininkų, tad Pagėgiai tapo geležinkelio mazgu. 1904 m. nutiesta Klaipėdos–Tilžės geležinkelio atšaka – Pagėgių–Lauksargių geležinkelis. I pasaulinio karo metais nutiestas Lauksargių–Šilėnų geležinkelis, sujungęs Pagėgius su Didžiąja Lietuva.

1923 m. Lietuvai užėmus Klaipėdos kraštą, Pagėgių stotis atiteko Lietuvai, ji buvo praplėsta. Čia veikė Lietuvos geležinkelių policijos punktas. 1935 m. spalio 2 d. Pagėgių stotyje Martynas Jankus ir kiti krašto šviesuoliai iškilmingai pasitiko lakūną Feliksą Vaitkų, kuris rugsėjo 21–22 d. lėktuvu perskrido Atlantą ir atvyko į Lietuvą iš Karaliaučiaus. 1937 m. tarptautinis traukinys-ekspresas „Nord“ 143 km ruožą nuo Pagėgių iki Radviliškio nuvykdavo per 127 minutes. Nuo 1941 m. iš stoties buvo masiškai tremiami ir gyvuliniuose vagonuose į Sibiro gilumą vežami Lietuvos gyventojai.

Po II pasaulinio karo Pagėgių–Smalininkų siaurukas išardytas. 1991 m. stotyje įsikūrė Pagėgių geležinkelio postas (Tauragės teritorinė muitinė), kurios funkcija – atvykstančių į Lietuvos Respubliką ir išvykstančiųjų iš jos traukinių muitinis patikrinimas. XX a. pabaigoje suremontuotas stoties pastatas, 2004 m. rekonstruoti peronai. 2018 m. lapkričio 30 d. atidengtas paminklas Pagėgių krašto savanoriams, kovojusiems už Lietuvos nepriklausomybę.

## Galerija

Pagėgiai train station building 367.jpg | Stoties rūmai 2022 m.
Pagėgiai 2025e.jpg | Vilniaus ąžuolas ir paminklas Lietuvos savanoriams
Pagėgiai 2025m.jpg | Vienas iš sandėlių pastatų
Vaitkus Pagėgiuose 2025a.jpg | Paminklinė lenta F. Vaitkaus viešnagei 1935 m. atminti
Pagėgiai 2025d.jpg | Buvęs siaurojo geležinkelio stotelės pastatas


## Šaltiniai
Inhaler

**Inhaler** – airių roko grupė iš Dublino, susiformavusi 2012 m. Grupę sudaro grupės „U2“ atlikėjo Bono sūnus Elijah Hewson (vokalas, gitara), bosistas Robert Keating, gitaristas Josh Jenkinson ir būgnininkas Ryan McMahon. Debiutinis grupės albumas „It Won't Always Be Like This“ išleistas 2021 m. liepą. 2023 m. duomenimis, grupė yra išleidusi du studijinius albumus, iš kurių naujausiasis, „Cuts & Bruises“, išleistas 2023 m. vasarį.

## Grupės nariai
* Elijah Hewson – vokalas, gitara 
* Robert Keating – bosinė gitara, pritariamasis vokalas 
* Ryan McMahon – būngai 
* Josh Jenkinson – gitara 

**Koncertinės grupės nariai**
* Louis Lambert – klavišiniai, sintezatorius 

## Diskografija
* *[[It Won't Always Be Like This]]* (2021)
* *Cuts & Bruises* (2023)

## Šaltiniai

## Nuorodos
* 
*
It Won't Always Be Like This

**It Won't Always Be Like This** – debiutinis airių roko grupės „Inhaler“ studijinis albumas, išleistas 2021 m. liepos 9 d. Albumui pristatyti išleisti penki singlai: „When It Breaks“, „Cheer Up Baby“, „Who's Your Money On (Plastic House)“, „It Won't Always Be Like This“ ir „Totally“.

Albumas susilaukė daugiausia teigiamų kritikų įvertinimų ir buvo komerciškai sėkmingas. „It Won't Always Be Like This“ debiutavo pirmojoje Jungtinės Karalystės albumų reitingo vietoje, tapdamas pirmujoju grupės įrašu, pasiekusiu šią viršūnę.

## Dainų sąrašas
Visų dainų autoriai Elijah Hewson, Josh Jenkinson, Robert Keating ir Ryan McMahon, išskyrus, kur pažymėta.

## Kūrybinė grupė
**Inhaler**
* Elijah Hewson – vokalas, elektrinė gitara, akustinė gitara, klavišiniai, pianinas, ritmo programavimas, plojimai
* Josh Jenkinson – pritariamasis vokalas, elektrinė gitara, akustinė gitara, klavišiniai, perkusija, plojimai
* Robert Keating – pritariamasis vokalas, bosinė gitara, klavišiniai, pianinas, plojimai
* Ryan McMahon – būgnai, perkusija, plojimai

**Papildomi muzikantai**
* Martin Slattery – pianinas (8)
* Andrea Cozzaglio – pianinas (5)
* Antony Genn – perkusija, klavišiniai, ritmo mašina

**Techninis personalas**
* Antony Genn – prodiusavimas, dizainas
* Drew Dungate-Smith – garso inžinerija
* Andrea Cozzaglio – garso inžinerijos asistentas, papildomas įrašymas
* Tom Herbert – papildomas įrašymas (9)
* John Catlin – garso suvedimas
* John Davis – garso dizainas
* Inhaler – dizainas
* Douglas Hart – dizainas
* Richard Andrews – dizainas
* Lillie Eiger – viršelio fotografijos
* Lewis Evans – kitos fotografijos

## Išnašos
Vingio parkas (Priekulė)

**Vingio parkas** – parkas, esantis Klaipėdos rajono savivaldybėje, Priekulėje, vaizdingo Minijos upės vingio dešiniajame krante. Pasiekiamas iš Vingio gatvės, ties Ievos Simonaitytės namu-muziejumi, kur yra įrengta automobilių stovėjimo aikštelė, prasideda pagrindinis parko takas. Parko teritorija didele dalimi apribota upės kilpos, pasitaiko potvynių užsemiamų plotų. Jame nutiesti pasivaikščiojimo takai, įrengtos atokvėpio vietos, pastatyta tautodailininkų istorinės tematikos medžio skulptūrų. Iš parko matoma kitame krante ant apsauginio pylimo stovinti atnaujinta Stragnų koplyčia-mauzoliejus. 

## Istorija

Dabartinis, 13 ha užimantis peizažinio stiliaus elementų turintis Vingio parkas Priekulėje įveistas XIX a. viduryje. Teritorija priklausė dvarininkams Šperberiams, valdžiusiems Priekulės dvarą. Parkas buvo populiari miestelio visuomenės ir vietos organizacijų, tarp jų „Vilties“ jaunimo draugijos, Priekulėje veikusios 1919–1939 m., renginių vieta. Tarpukariu vykdavo šventinės eisenos nuo geležinkelio stoties iki Vingio parko. Eisenos priekyje jodavo ant žirgų tautiniais drabužiais pasipuošusios lietuvės, po jų – lietuvių organizacijų kolona, pamario žvejai, miestelio amatininkai bei ugniagesiai su savo darbo įrankiais. Vingio parke būdavo atliekama sportinė programa, sakomos kalbos.

Nė viena šventė Priekulėje nevykdavo be žirgų. Daugelį metų vasaromis parko konkūrų aikštelėje vyksta žirgų sporto varžybos, skirtos Edmundo Klimovo taurei laimėti. 

Parke iki šių dienų išliko daug senų ąžuolų, liepų, uosių, klevų. Išskirtiniai, įrašyti į saugomų medžių sąrašus:  Priekulės (G. Posernos), Vingio parko, Šperberių ąžuolai, Ievos Simonaitytės bukas.

## Šaltiniai
Vingio parko ąžuolas

**Vingio parko ąžuolas** – išskirtinis, saugomas ąžuolas, augantis Klaipėdos rajone, Priekulėje, Vingio parke. Pasiekiamas nuo pagrindinių parko vartų (prie I. Simonaityės namo-muziejaus) paėjus pagrindiniu taku apie 400 m į šiaurės rytus. Pakeliui praeinama pro nulūžusį senąjį Priekulės ąžuolą. Vingio parko ąžuolas auga atokiau nuo pasivaikščiojimo takų, lapuočių mišku apaugusioje vietoje. Vieta pritaikyta lankymui: medis pažymėtas informaciniu ženklu, nuo augmenijos išvalytas apsauginis plotas. 

Priekulės seniūnijoje svarstant išaiškintų naujų gamtos paveldo objektų apsaugos statusą, paminklinis ąžuolas pavadintas Vingio parko, kuriame auga, vardu.

Lietuvos Respublikos aplinkos ministro 2018 m. balandžio 16 d. įsakymu Nr. D1-300 Vingio parko ąžuolas pripažintas valstybės saugomu botaniniu gamtos paveldo objektu. Saugomų teritorijų kadastre pateikiami medžio duomenys: apimtis (1,3 m aukštyje) – 5,45 m, aukštis – 31,5 m.

## Taip pat skaitykite

* Priekulės ąžuolas

## Šaltiniai
Šperberių ąžuolas

**Šperberių ąžuolas** – valstybės saugomas ąžuolas, augantis Klaipėdos rajono savivaldybėje, Priekulėje, Vingio parke. Ąžuolas stūkso šalia pagrindinio tako, pašlaitėje, apie 120 m į šiaurės rytus nuo įėjimo vartų. Pavadintas Priekulės dvarą ir šią teritoriją valdžiusių savininkų Šperberių vardu. Pažymėtas informacine lentele. Kaip ir parkas, ąžuolas prižiūrimas, tačiau pakilus vandens lygiui už 60 m tekančioje Minijoje, dažnai apsemiamas.

Aplinkos ministro paskelbtas valstybės saugomu gamtos paveldo objektu 2018 m. balandžio 16 d. įsakymu Nr. D1-300. Medžio aukštis siekia 32,5 m, apimtis 1,3 m aukštyje – 5,03 m.

## Pastabos

## Šaltiniai
Ievos Simonaitytės bukas

**Ievos Simonaitytės bukas** – išskirtinis, saugomas bukas, augantis Klaipėdos rajone, Priekulėje įsikūrusio I. Simonaitytės memorialinio muziejaus kieme. Pasiekiamas iš miesto centro Vingio gatve, prie namo nr. 11. Paminklinis medis stūkso prie pat muziejaus, nuo  Vingio parko pusės. Pavadintas čia vasarojusios rašytojos I. Simonaitytės vardu. Pažymėtas informaciniu ženklu, paunksmėje pastatytas suolelis lankytojams. Iš toli matomas raudonlapis bukas, kartu su šalia puoselėjamu rožynu, išsišakojusiu graikiniu riešutmedžiu, laikomas sodybos sodo puošmena.

Aplinkos ministro 2018 m. balandžio 16 d. įsakymu Nr. D1-300 Ievos Simonaitytės bukas paskelbtas valstybės saugomu botaniniu gamtos paveldo objektu. Saugomų teritorijų kadastre pateikiami medžio duomenys: apimtis (1,3 m aukštyje) – 3,45 m, aukštis – 20 m.

## Šaltiniai
Joniškio geležinkelio stotis

**Joniškio geležinkelio stotis** – geležinkelio stotis šiaurės Lietuvos mieste Joniškyje, miesto pietvakarinėje dalyje, Stoties g. 28. Stoja keleiviniai traukiniai Vilnius–Ryga–Talinas. Stotis yra Šiaulių–Jelgavos geležinkelio ruože. Pagrindinis stoties pastatas yra jau trečiasis, tačiau išlikęs ir pirmasis (medinis). 

Buvęs nedidelis geležinkelio mazgas, nuo kurio šakojosi siaurojo geležinkelio šaka link Žeimelio. Ant stoties rūmų yra atminimo lenta iš 1941 m. birželio 14 d. ir 1944–1953 m. iš čia ištremtų Joniškio krašto žmonių atminimui, atidengta 1997 m. birželio 14 d.

## Istorija

Per I pasaulinį karą pro Joniškį nutiestas Šiaulių–Jelgavos geležinkelis, 1916 m. čia įrengta geležinkelio stotis. Per Joniškį tiestas geležinkelis imtas naudoti 1916 m. Vokiečių karinė vadovybė ėmė skubiai tvarkyti geležinkelius ir perkalti plačiąją rusiškąją vėžę į 1435 mm pločio. Karo reikmėms vokiečiai nutiesė ir 92 km Šiaulių–Joniškio–Jelgavos kelią. Fronto reikalams kaizerinė Vokietija nutiesė Lietuvoje nemažai ir 600 mm vėžės pločio geležinkelių, tarp jų ir ruožą Joniškis–Žeimelis.

1922 m. atidarytas Joniškio–Žeimelio siaurasis geležinkelis, tad Joniškio stotis tapo geležinkelio mazgu. Stotyje buvo depas, skirtas 600 mm vėžės traukiniams remontuoti. Tarpukariu pastatytas funkcionalistinės architektūros stiliaus vandens bokštas (inžinierius Vincas Pukas). Joniškio stotyje veikė Lietuvos geležinkelių policijos punktas.

1940 m. vasarą pastatytas naujas mūrinis stoties pastatas, kadangi senoji buvo pasenusi ir neatitiko reikalavimų, be to, buvo tolokai nuo miesto. Apie 1960 m. siaurasis geležinkelis išardytas, stotis naudojama tik plačiojo geležinkelio reikmėms. XX a. pabaigoje stoties pastatas suremontuotas. 1997 m. atidengta atminimo lenta tremtiniams. Iki 2004 m. sausio 14 d. važiuodavo traukiniai Vilnius–Ryga (trumpam atnaujintieji 2018 m. rugsėjį – 2020 m. kovą pravažiuodavo, bet nestodavo). 2023 m. gruodžio 27 d. maršrutas vėl atnaujintas, šįkart jau stojantis Joniškyje. Pirmuoju traukiniu važiavo premjerė Ingrida Šimonytė, susisiekimo ministras Marius Skuodis, kiti Lietuvos politikai, vykę į Rygą susitikti su Latvijos politikais.

2025 m. sausio 6 d. per Joniškį ėmė važiuoti traukiniai Vilnius–Ryga–Talinas.

## Šaltiniai
Cam Whitmore

**Kameronas „Kemas“ Vitmoras** (, g. ) – JAV krepšininkas, žaidžiantis NBA lygoje besivaržančiame Vašingtono „Wizards“ klube. Žaidė koledžo krepšinį Vilanovos „Wildcats“ komandoje.

## Karjera koledže
Septynias rungtynes praleidęs dėl nykščio traumos, K. Vitmoras debiutavo prieš Oklahomos komandą. Pirmąjį sezoną Vilanovos komandoje jis vidutiniškai pelnė 12,5 taško, atkovojo 5,3 kamuolio ir atliko 0,7 rezultatyvaus perdavimo per rungtynes. Vėliau paskelbė, kad dalyvaus 2023 m. NBA naujokų biržoje.

## Profesionali karjera

### Hiustono „Rockets“ (2023–2025 m.)
Prieš prasidedant naujokų biržai Vitmoras buvo laikomas loterijos šaukimu, o pagal kai kurias prognozes jis užėmė net ketvirtąją vietą. 2023 m. NBA naujokų biržoje Hiustono „Rockets“ pasirinko jį 20-uoju šaukimu.

2024 m. sausio 26 d. Vitmoras pirmą kartą karjeroje užfiksavo dvigubą dublį. Jis pelnė 24 taškus, atkovojo 11 atšokusių kamuolių ir atliko 2 rezultatyvius perdavimus, pataikydamas 50 proc. taiklumu (44 proc. tritaškių) 138:104 pergalėje prieš Šarlotės „Hornets“ ekipą.
### Vašingtono „Wizards“ (2025–dabar)
2025 m. liepos 5 d. išmainytas į Hiustono „Rockets“ mainais už du antrojo rato šaukimus.

## Statistika

### NBA
#### Reguliarusis sezonas

#### Atkrintamosios varžybos

### Universitetas
{| class="wikitable sortable" style="text-align:right;"

|-
| style="text-align:left;"| 2022–23
| style="text-align:left;"| Vilanova
| 26 || 20 || 27.3 || .478 || .343 || .703 || 5.3 || 0.7 || 1.4 || .3 || 12.5
|- class="sortbottom"
| style="text-align:center;" colspan="2"| Karjera
| 26 || 20 || 27.3 || .478 || .343 || .703 || 5.3 || 0.7 || 1.4 || .3 || 12.5

## Išnašos

## Nuorodos
* Cam Whitmore profilis „Basketball Reference“
Jarlungų dinastija

**Jarlungų dinastija** (, ) – protoistorinė Tibeto dinastija iki istorinės Tibeto imperijos atsiradimo VII amžiuje.

Daugelis Jarlungų dinastijos valdovų yra labiau mitologiniai nei faktiniai, o įrodymų, kad jie tikrai egzistavo, nepakanka. Tikrieji ankstyvieji valdovai tikriausiai buvo vietiniai Jarlungo slėnio valdovai (kurių vardu pavadinta dinastija), o ne viso Tibeto karaliai. Pasak plačiai paplitusios tibetiečių legendos, pirmasis Tibeto karalius Njatri Cenpo 127 m. pr. m. e. atvyko iš Indijos.

VII a. pradžioje, valdant karaliui Namri Songcenui, Jarlungai užkariavo didžiąją dalį Tibeto genčių ir įkūrė imperiją. Namri Songcenas 608 ir 609 m. du kartus siuntė pasiuntinius į Sujų dinastiją Kinijoje – tai pirmas kartas, kai istoriniuose dokumentuose minimi tibetiečiai.

Tibeto imperijos pradžia laikomi 618 m., kai į sostą įžengė Namri Songceno sūnus Songcenas Gampo.

## Išnašos
Vilniaus gimdymo namai

**Vilniaus gimdymo namai** – specializuota akušerijos ir ginekologijos ligoninė, gimdymo stacionaras. Kasmet priima ~3 tūkst. gimimų.

## Istorija
Vilniaus gimdymo namai pradėjo veikti 1953 m. kovo 8 d. nedideliame pastate, statytame karo belaisvių. Po metų dėl avarinės būklės pradėti pastato remonto darbai, jie truko 3 metus. 1977 m. pastatytas priestatas, kuriame iki šiol veikia gimdymo namai.

## Šaltiniai
Pirates of the Caribbean: The Price of Freedom

**Pirates of the Caribbean: The Price of Freedom** – 2011 m. Ann C. Crispin parašytas nuotykių romanas. Knygoje išsamiai aprašomi kapitono Džeko Sperou jaunystės nuotykiai po „Pirates of the Caribbean: Jack Sparrow“ serijos įvykių ir prieš „Pirates of the Caribbean: Legends of the Brethren Court“ įvykius. Tai paskutinis Crispin, mirusios 2013 m. rugsėjį, romanas. 

## Veikėjai

* *Jack Sparrow*
* *Cutler Beckett*
* *Amenirdis/Ayisha*
* *Robby Greene*
* *Esmeralda*
* *Edward Teague*
* *Ian Mercer*
* *Borya Palachnik*
* *Christophe-Julien de Rapièr*
* *Davy Jones*
* *Don Rafael*
* *Hector Barbossa*
* *Pintel*
* *Ragetti*
* *Eduardo Villanueva*
* *Mistress Ching*
## Išnašos
Kliošų parko bukas

**Kliošų parko bukas** – išskirtinis, saugomas bukas, augantis Klaipėdos rajone, Priekulės pietiniame priemiestyje, Minijos upės kairiajame krante. Gali būti pasiekiamas iš kelio : vykstant iš Šilutės, važiuoti keliu , ties Priekulės riboženkliu pasukti į kairę (pietų pusę). Kryžkelėje stovi stulpas su lankytinų objektų rodyklėmis („Europinis kėnis“ ir kt.). Už 1 km gyvenvietėje, Parko gatvės gale, pasiekiamas Kliošų (ar Kliošių) parkas. Prie daugiabučio namo (Parko g. 6) pastatytas informacinis stendas su šios Priekulės dalies istorija ir lankytinomis vietomis. Paminklinis medis stūkso miške, prie pėsčiųjų tako, už 120 m į šiaurės vakarus. Pažymėtas informaciniu ženklu, supamas kitų brandžių lapuočių medžių. Kliošų parku vadinamas buvęs peizažinis parkas panėšėja į mišką. Čia auga paprastieji bukai, kurių matmenys didžiausi Lietuvoje.

Aplinkos ministro 2018 m. balandžio 16 d. įsakymu Nr. D1-300 Kliošų parko bukas paskelbtas valstybės saugomu botaniniu gamtos paveldo objektu. Saugomų teritorijų kadastre ir informacinėje lentelėje pateikiami medžio duomenys: apimtis (1,3 m aukštyje) – 4,27 m, aukštis – 37 m.

## Taip pat skaitykite

* Kliošų parko kėnis
Kiti Lietuvos bukai, gamtos paveldo objektai:
* Birškaus bukas (Plungės raj.)
* Ievos Simonaitytės bukas (Klaipėdos raj.)
* Paežerių dvaro parko bukas (Vilkaviškio raj.)

## Šaltiniai
Bert Stern

**Bertas Šternas** (*Bert Stern*, 1929 m. spalio 3 d. Niujorkas, JAV – 2013 m. birželio 26 d. Niujorkas, JAV) – amerikiečių komercinis fotografas.

## Biografija
B. Šternas gimė žydų imigrantų šeimoje Brukline. Jo tėvas dirbo vaikų fotografu. 16-os metų baigęs vidurinę mokyklą įsidarbino žurnalo „Look“ pašto skyriuje. Žurnale „Flair“ tapo meno vadovu, čia B. Šternas išmoko ryškinti juostas, sudaryti kontaktinius spaudinius ir pats pradėjo fotografuoti. 1951 m. B. Šternas buvo pašauktas į JAV kariuomenę, išsiųstas į Japoniją ir paskirtas į fotografijos skyrių.

Kadangi buvo įnikęs į amfetaminą, 7-ajame dešimtmetyje jo santuoka su balerina Alegra Kent iširo. 1962 m. birželį ir liepą fotografavo Merliną Moro, jis buvo vienas paskutiniųjų jos fotografų. Monro mirė 1962 m. rugpjūtį. Šios fotosesijos tapo žinomos kaip „Paskutinis seansas“ (1982); buvo padaryta 2571 nuotrauka ir 1992 m. jos išleistos rinkinyje „Visas paskutinis seansas“ („The Complete Last Sitting“). 8-ajame dešimtmetyje B. Šternas išvyko Ispanijon gydytis nuo narkomanijos. 8-ojo dešimtmečio pabaigoje grįžo į JAV ir fotografavo portretus bei madą. 1979 m. drauge su žurnalistu Lorensu Čilniku išleido „Knygą apie tabletes“ („The Pill Book“). Šiame išsamiame žinyne apie dažniausiai JAV skiriamus vaistus įtraukta tablečių spalvotų nuotraukų, kurias padarė B. Šternas; parduota 18 mln. knygos egzempliorių.

## Filmografija
* „Džiazas vasaros dieną“ („Jazz on a Summer’s Day“) – koncertinis filmas, kurio veiksmas vyksta 1958 m. Niuporto džiazo festivalyje Rod Ailande. Filmą režisavo Bertas Šternas ir Aramas Avakianas (* Aram Avakian*).

## Išnašos
Paskutinis seansas

**Paskutinis seansas** () – knyga su Merlinos Monro fotosesijomis, autorius – fotografas Bertas Šternas. Fotosesijos buvo užsakytos žurnalo „Vogue“ 1962 m. birželio pabaigoje. Fotosesijos vyko tris kartus per dieną, likus vos šešioms savaitėms iki Monro mirties.

Bertas Šternas „Paskutinį seansą“ išleido 1982 m. Į knygą buvo įtraukta dauguma iš daugiau kaip 2500 B. Šterno padarytų nuotraukų, įskaitant kontaktinius spaudinius su vaizdais, kurie Monro nepatiko ir buvo atmesti.

Pozuojant aktorei Lindsei Lohan, B. Šternas žurnalo „New York“ 2008 m. vasario 25 d. numeriui atkūrė žurnale „Vogue“ naudotas nuotraukas.

## Publikavimo istorija

### Leidimai kietais viršeliais
* *The Last Sitting*. William Morrow and Company (1982) 
* *The Last Sitting*. Orbis Publishing (1982) 
* *The Last Sitting*. Random House Value Publishing (1988-01-09) 
* *Marilyn Monroe’s Last Sitting*. Schirmer/Mosel Verlag GmbH (1998) 
* *Marilyn Monroe: The Complete Last Sitting*. Schirmer/Mosel Verlag GmbH (2000)
* *Marilyn Monroe: The Complete Last Sitting*. Schirmer Art Books (2006) 
* *Marilyn Monroe: The Complete Last Sitting*. Te Neues Publishing Company (2000) 

### Leidimai minkštais viršeliais
* *Marilyn Monroe: The Complete Last Sitting*. Schirmer/Mosel Verlag GmbH (2000)
* *La Derniere Seance: Marilyn Monroe*. Éditions Gallimard (2006) 
* *Marilyn Monroe: The Last Sitting*. Random House Mondadori (2007) 

## Išnašos